cyanic-selkie/wikianc huggingface dataset:
Nancye Wynne Bolton
Nancye Wynne vant i perioden 1937–1951 seks singletitler i Australian Open. Tre ganger, i 1940, 1947 og 1948 vant hun en «triple crown», det vil si hun vant single, double- og mixeddoubleturneringene.
Volda kirke
Volda kirke (Volda kyrkje) er en korskirke fra 1932 i Volda kommune, Møre og Romsdal fylke. Den er en del av Den norske kirke og er prostikirke i Søre Sunnmøre prosti i Møre bispedømme.
Byggverket er tegnet av arkitekt Arnstein Arneberg, som er kjent for å ha tegnet bl.a Oslo rådhus. Kirken har 800 plasser og er i betong og stein der Arneberg har tatt vare på den gamle katedralstilen i en moderne byggemåte. Alt inventar i kirken er tegnet av Arneberg, med unntak av korveggen, som er dekorert av kunstmaleren Hugo Lous Mohr. Alt håndverk er gjort av lokale håndverkere.
I dag brukes gravlunden på Leirshaugen snarere enn kirkegården ved kirken.
Tidligere kirker
Halkjelsvik (Volda sentrum) hadde en stavkirke allerede rundt 1200. I Aslak Bolts jordebok (1432) omtales «Halkelsuiks kirkio sogn». Stavkirken ble påbygget flere ganger før den ble revet i 1858.
Den ble erstattet med en korskirke i tre. Denne var tegnet av Christian H. Grosch og var en av landets største trekirker. Den brant natten til 7. april 1929. Det tildels svært gamle inventaret gikk med i brannen.
Hellequin
Hellequin eller Hennequin. Ordets etymologi er tapt, men navnet skal ha sammenheng med germansk; «harii» = hær, anfører. En annen teori går ut på at Hellequin refererer til en germansk demon i middelalderen; «Herla», som også beskrives som alvekonge (= «Erlkönig» på tysk).
Denne mytiske skikkelsen er beskrevet som en djevelens rytter. Den bærer også djevelens svarte ansikt. Hellequin sies å vandre omkring på jorden, fulgt av en gruppe demoner. Oppgaven er å bringe med seg onde mennesker og fortapte sjeler til helvete. Dette gjør at Hellequin gjerne assosieres med forestillingene om oskoreia eller Den ville jakt, som en type gjengangere som også helst opererte i ly av nattemørket.
Hellequin er tidligst beskrevet av senatoren og historikeren Gaius Cornelius Tacitus (56-117), som opplyser at følget pleide å male kroppene sine svarte og opptrådte som en hær av døde (Germania 43).
Jean-Claude Schmitt leder begrepet «Mesnie Hellequin» til 1100-tallet og den anglo-normanniske munken Orderic Vital (1075-1142), som i sin kirkehistorie fra omkring 1133-35, beretter om en ung prest, Walchelin. Han møtte på natten til 1. januar 1091 på et skremmende følge i Courcy-regionen. Walchelin skildret vandrere som ble torturert av demoner, etterfulgt av en hær av religiøse, hvoriblant biskoper og abbeder, og til sist en hær med riddere. Presten gjenkjente i alle gruppene mennesker som var døde for lang tid siden, og beskrev paraden som en «familia Herlechini». Walchelin ble selv grepet om halsen av en av de døde ridderne og kunne angivelig fremvise brennmerke etter hånden som bevis for hva han hadde vært utsatt for.
Figuren opptrer i flere franske pasjonsspill, og regnes som en mulig forløper for Harlekin-skikkelsen. Her er det både navnelikhet og sammenfall i utseende, da drakt og maske bærer de opprinnelige fargene rødt og svart.
Pjotr Wrangel
Pjotr Nikolajevitsj Wrangel (russisk: Барон Пётр Николаевич Врангель; Baron Pjotr Nikolajevitsj Vrangel; tysk: Freiherr Peter von Wrangel; født i Mukuliai, Kovno, Det russiske keiserriket, død 25. april 1928 i Brussel) var en russisk adelsmann (baron) og offiser i Den keiserlige russiske hær, og senere kommandanten for de antibolsjevikiske hvite styrkene i Sør-Russland under den siste delen av den russiske borgerkrigen.
Tidlig liv
Wrangel ble født i Mukuliai, nær Novoaleksandrovsk, dagens Zarasai, som i dag ligger i Utena fylke i Litauen, og var en etterkommer av den baltisk-tyske Wrangel-familien. Etter å ha fullført sin utdannelse ved gruveingeniørinstituttet i 1901 meldte Wrangel seg som frivillig til kavaleriet og ble utnevnt til offiser i 1902. Han deltok så i den russisk-japanske krig i 1905. I 1906 deltok han i en straffeekspedisjon under general A.N. Orlov i Baltikum. Deretter avsluttet han sin utdanning ved generalstabsakademiet i 1910 og hadde kommandoen over en kavalerienhet under første verdenskrig.
Den russiske borgerkrig
Etter oktoberrevolusjonen i 1917 dro Wrangel til Krimhalvøya i august 1918 og meldte seg inn i den hvite frivillighetshæren. Først hadde han kommandoen over en kavaleridivisjon, men etter våren 1919 hadde han kommandoen over restene av Kaukasusarméen. Sommeren 1919 ledet han den hvite armé da denne inntok Tsaritsyn (senere kjent som Stalingrad og Volgograd), og ble kjent som en dyktig og rettferdig administrator. I motsetning til enkelte andre hvite generaler tolererte han ikke lovløshet og plyndring blant sine soldater. I desember 1919 ble han den kommanderende generalen til hele frivillighetshæren.
Etter nederlag i blant annet Nord-Tauria og Krim, hvor Wrangel mistet halvparten av sine styrker, organiserte han en masseevakuering fra Svartehavets kyster. Wrangel ga dette valget til alle offiserer, soldater og sivile: å evakuere sammen med ham og gå en ukjent framtid i møte, eller å bli igjen i Russland og møte eventuelle hevnaksjoner fra Den røde armé. De siste militære og sivile forlot Russland sammen med Wrangel 14. november 1920.
Wrangel dro deretter til via Tyrkia og Tunisia til Kongeriket av serbere, kroater og slovenere som lederen for alle de russiske flyktningene, og ble muligens den viktigste hvite russiske emigranten. I 1924 opprettet han den russiske allmilitære unionen (усский Обще-Воинский Союз; РОВС/ROVS), en organisasjon opprettet for å opprettholde samholdet til de hvite russiske styrkene som hadde flyktet fra krigen, og han forble organisasjonens leder sammen med storfyrst Nikolaj Nikolajevitsj til hans død. Wrangels memoarer ble utgitt i magasinet Den hvite sak (Белое дело; Beloje delo) og også i Berlin i 1928.
Død
Enkelte, inkludert Wrangels familie, tror at generalen ble forgiftet av sin hovmesterens bror, som bodde i Wrangels hus i Brussel og som visstnok var en sovjetisk agent. Kort tid etter hovmesterens bror forlot huset ble Wrangel syk og døde. Wrangels begravelse fant sted i Jugoslavia (Serbia), siden dette var Wrangels ønske. Han er gravlagt i den ortodokse treenighetskirka i Beograd.
Byen Sremski Karlovci, hvor Wrangel i en periode hadde sitt hovedkvarter og hvor også den russisk-ortodokse kirka utenfor Russlands hellige synode befant seg, har sammen med det russiske kulturdepartementet oppført et monument til Wrangel i Karlovci.
Suhail Zaheer Lari
Suhail Zaheer Lari (urdu: ظہیر لاری; født 13. november 1936 i Gorakhpur i Britisk India, død 5. desember 2020 i Karachi i Pakistan) var en pakistansk historiker og forfatter som fokuserte på utforskning og dokumentasjon av den pakistanske Sindh-regionens historie.
Bakgrunn
Lari var født i Gorakhpur i det som var Britisk India. Han vokste opp i Allahabad. Moren Qabila Khatoon var hjemmeværende, og faren Zaheer ul Hasnain Lari var dommer og jurist. Familien stod nær Indias første statsminister, Jawaharlal Nehru.
Familien dro ikke til Pakistan ved delingen av Britisk Indias i 1947. Den forble i Allahabad til 1950. Da flyttet de, først til Lahore og senere til Karachi.
Lari studerte politikk, filosofi og økonomi ved St Catherine's College i Oxford, der han fikk studere etter å ha kontaktet den britiske filosofen Isaiah Berlin.
Forretningskarriere
Etter studiene arbeidet Lari i to tiår i Khyber Insurance Company i Pakistan og ble firmaets administrerende direktør. Etter at det ble nasjonalisert av regjeringen sluttet han, og begynte med sin historiske forskning om Sindh i det sørlige Vest-Pakistan.
Sindhs historie og kultur
Sammen med sin kone Yasmeen Lari som han hadde møtt i Lahore og som også studerte i England senere der de giftet seg, grunnla han i 1980 Heritage Foundation of Pakistan til fremme av Pakistans kunst, arkitektur og kulturarv. De fokuserte på vern av over 600 historiske bygninger som stod forfallet nær. Blant disse var Makli-nekropolisen, som etterhvert ble oppført på UNESCOs liste.
Nedenes kongsgård
Nedenes kongsgård er en gård i Arendal kommune, før 1992 Øyestad kommune. Den er første gang omtalt som kongsgård i skriftlige kilder 1375. Fogden Erik Munk er den mest kjente lensherren som bodde på kongsgården. Palle Rosenkrantz bodde der i 1635, da han fikk kongelig ordre om å flytte til det som skulle bli Kristiansand. Senere på 1600-tallet ble gården solgt til Tørres Christensen Nedenes' far, som tok i bruk sitt fødested som familienavn. I 1701 var den sorenskrivergård. I 1724 ble den frasolgt kronen.
Suhail Zaheer Lari
Sindhs historie og kultur
Hans hustru Yasmeen ble en kjent arkitekt i Pakistan. Paret fikk to sønner og en datter. Deres hjem ble et møtested for kunstnere, politikere og forfattere.
Som forfatter og fotograf genererte han interesse i almenheten for Sindhs historie. Han skrev mer enn 60 bøker om områdets historie, arv og kultur, blant annet An Illustrated History of Sindh, Neither Islamic nor Persian, Makli under the Samma, Makli under the Sufi, Makli under Timurid og Meri Society Ke Log. Hans bok Meri Mitti Ke Log skildret Zulfikar Ali Bhutto, Pakistans fjerde president, og Meri Society Ke Log var et snapshot av gjester i hans eget hjem. Han skrev også sine egne memoarer.
Han var talsmann for regnvanninnsamling for å beskytte grunnvannet og for å unngå oversvømmelser. Han engasjerte seg også for robuste billighus for å lære opp folk til å bygge jordskjelv- og oversvømmelsessikrere boliger.
Lari døde den 5. desember 2020 på grunn av covid-19, i en alder av 84 år, i Karachi.
Trond Halstensen
Trond Sundby Halstensen (født 29. september 1955 i Oslo) er en prisbelønt norsk immunolog, kjent for sine studier av cøliaki.
Etter examen artium fra Forsøksgymnaset 1976 og cand.med. 1984 ble det praksis og stipendiat ved Kreftforeningen, så dr.med. 1991 ved Universitetet i Oslo på avhandlingen Immunopathology of Inflammatory Bowel Disease: Mucosal Complement Activation and Autoimmunity. Der påviste han at de med kronisk betennelse i tykktarmen reagerer på et helt vanlig protein på dens overflate. I 1994 ble han overlege i allergologisk immunologi ved Statens Institutt for Folkehelse. Fra 1998 var han førsteamanuensis ved Odontologisk fakultet samme sted, professor i immunologi ved Institutt for oral biologi i 2001.
Flatkrabbeedderkopp
Flatkrabbeedderkopp (Coriarachne depressa) er en av edderkoppene i gruppen krabbeedderkopper (Thomisidae). Navnet krabbeedderkopper, har de fått på grunn av sin sidelangs gange, ved en sammenligning med krabber.
Den er slektens eneste representant i Europa, i verden er det ytterligere fire arter. I Norge er den registrert noen få ganger på sør og østlandet. Den er trolig ikke sjeldent, men lever så bortgjemt at den lett overses.
Utseende
Som voksne (imago) er den rundt 5,5 mm lang (kroppens lengde). Kroppen er todelt i en bakkropp (opisthosoma) og et hode-bryst parti, kalt cephalothorax eller prosoma. De to fremste beina er ekstra kraftige og lange, mens de to bakerste beina er kortere. Låret (coxa) er mørkt, nær svart. Kroppen er flattrykket.
Levevis
Flatkrabbeedderkopp lever under bark på gran og furu, i motsetning til de fleste andre krabbeedderkopper som ofte jakter fra blomster eller på jordbunnen, hvor de venter på byttedyret.
Kong Harald
Kong Harald kan vise til flere konger.
Rav
Rav (C10H16O) er forstenet harpiks (gjerne kvae fra bartrær). For at rav skal dannes, må harpiksen ende i havet og ligge der i minst 30–50 millioner år. Etter denne lange perioden uten oksygen, og under trykk, forandrer plantesaften seg, og oljeinnholdet reduseres slik at ravet dannes. Overgangsformer mellom harpiks og rav kalles «kopal», som er et mer porøst materiale enn rav.
Kong Harald
Kong Harald er også brukt som skipsnavn:
Rav
Den eldste kjente forekomsten av rav er 235–231 millioner år gammel, og ble funnet i Østerrike og Bayern. Danmarks eldste ravfunn er omkring 170 millioner år gammelt.
Kong Harald
Annen bruk
Rav
Ved sliping til smykker varmes ravet opp, slik at det blir mykere. Oppvarmingen kan også forårsake fargeendringer. Kontakt med hud gjør at ravet holder seg blankt, mens det ved lagring blir matt. Materialet har vært brukt i Skandinavia siden steinalderen, spesielt til smykker og spillebrikker. I bronsealderen var rav etterspurt overalt i Europa, men de eneste funnstedene lå ved Vesterhavet og Østersjøen. Bronsealderrav man har funnet i Hellas, stammer fra Østersjøen, og det samme gjelder langt på vei rav funnet i Italia og på Balkan. I Skandinavia brukte folk bare unntaksvis ravet selv, en sjelden gang som håndtak på en liten syl, eller som pynt på en gjenstand av bronse. Grunnen kan være at det hovedsakelig ble ansett som et byttemiddel for å få tak i bronse.
Summerset Trail
Summerset Trail er en sti på et nedlagt jernbanespor i Warren County i det sydlige Iowa i USA.
Rav
Rav kan brennes, og avgir da en behagelig duft (det er nært beslektet med røkelse). Når man gnir på rav, dannes statisk elektrisitet.
Summerset Trail
Stuen er 17 km lang og asfaltert. Den følger en nedlagt jernbanestrekning mellom Carlisle i dens nordøslige ende og Indianola i det sydvestre hjørne. Stien går over restene av en prærie, over våtmark langs Middle River sydvest for Carlisle og skogene nord for Indianola.
Rav
Verdens største samling av ravgjenstander finnes på Ravmuseet i Oksbøl i Jylland i Danmark.
Summerset Trail
Fasiliteter
Stiens utgagspunkter er i Carlisle og Indianola,og midtveis ligger Banner Lakes i Summerset State Park. Ved Carlisle er det parkingsplass og toaletter. Ved Banner Lakes som ligger ved Elk Horn St.er det også toaletter og parkeringsmuligheter.
Rav
Inklusjoner
Fordi rav er lufttett har det en evne til å bevare objekter som har vært fanget i kvaen som dannet ravet, såkalte inklusjoner. Dette kan være mineralpartikler, planterester inkludert pollen og frø, og dyrerester. Særlig kjent er insekter i rav; slike fossiler er kjent fra helt tilbake til trias. Insektenes overflate er gjerne bevart ned til minste detalj, men dersom man løser opp ravet finner man ikke noe komplett insekt inne i det. Noen ravfossiler er så gode at man kan beskrive artene med samme presisjon som for nålevende arter. Det har vært hevdet at DNA har vært bevart i enkelte av disse fossilene, men nyere forskning tyder på at dette er svært lite sannsynlig.{tr} Den rikeste kilden til ravfossiler er baltisk rav fra området rundt Østersjøen; dette stammer fra eocen-tiden. Omtrent 3500 arter av insekter og edderkoppdyr er registrert fra baltisk rav .Andre kjente ravforekomster er fra Den dominikanske republikk (miocen), Chiapas, Mexico (miocen), New Jersey (kritt), Myanmar (kritt), Oise, Frankrike (eocen) og Libanon (nedre kritt).
Tåkenatten
Tåkenatten (svensk: ) er en svart-hvitt svensk dramafilm fra 1953 i regi av Lars-Eric Kjellgren. Manuset ble skrevet av Vic Suneson, som var et pseudonym for Sune Viktor Lundquist. Det bygger på hans roman med samme navn fra samme år. Sonja Wigert spiller rollen som Jimmie Hedström.
Handling
En tåkefull søndagskveld blir direktør Walter Willding skutt og drept av sin hustru Lora i deres villa ved Erstaviken sydøst for Stockholm. Mordet blir oppdaget av Walters elskerinne Jimmie Edström etter at hun kom tilbake fra en båttur med offerets yngre bror Jack. Han anmelder mordet til politiet. Den unge kriminalkommissarie Myrman får saken. Ettersøkt av politiet går Lora i sin hukommelse gjennom de hendelsene som førte til den desperate handlingen.
Philander C. Knox
Advokat og banksjef
Philander Knox studerte ved Mount Union College, hvor han også knyttet vennskap til den fremtidige presidenten William Howard Taft, som arbeidet som lokal advokat. Etter å ha blitt uteksaminert som jurist i 1872 fikk han advokatbevilling i 1875, og startet sitt eget advokatfirma i hjembyen Pittsburgh i Pennsylvania. Fra 1876 til 1877 var han assisterende statsadvokat (Assistant United States Attorney) for det vestlige distriktet av Pennsylvania samt president for Bar Association of Pennsylvania (Pennsylvanias advokatforening) fra 1877.
Knox var en ledende advokat i Pittsburgh i partnerskap med James Hay Reed, som sammen dannet selskapet Knox and Reed (i dag kjent som Reed Smith LLP og et av verdens største advokatselskaper). Han var også direktør for Fifth National Bank of Pittsburgh, og sammen med blant andre Henry Clay Frick og Andrew W. Mellon var han direktør for Pittsburgh National Bank of Commerce. Som advokat for selskapet Carnegie Steel Company spilte han en fremtredende rolle i organiseringen av United States Steel Corporation i 1901.
Justisminister og senator
Han ble i 1901 utnevnt til justisminister i regjeringen til William McKinley, og ble senere justisminister under Theodore Roosevelt. I Roosevelts regjering var han en ledende talsmann for det som senere, under president Taft, fikk betegnelsen «dollardiplomatiet» (engelsk: Dollar Diplomacy). I juni 1904 ble Knox utnevnt til senator av guvernør Samuel W. Pennypacker, og erstattet da Matthew Quay som medlem av USAs senat. Han ble valgt inn på nytt i 1905 og satt en hel periode til 1909.
Vilhelm Paus
Vilhelm Christian Ødegård Paus (født 25. april 1915 i Oslo, død 22. november 1995 i London) var en norsk advokat, diplomat og næringslivsleder innen celluloseindustrien.
Philander C. Knox
Justisminister og senator
På den republikanske partikongressen i juni 1908 forsøkte han å bli republikansk kandidat til presidentvalget i USA i 1908, men tapte for William Howard Taft og hans visepresidentkandidat, James S. Sherman.
Vilhelm Paus
Han var utdannet cand.jur. ved Det Kongelige Frederiks Universitet i 1939 og ble Master of Business Administration ved Harvard Business School ved Harvard University i 1941. Han fikk advokatbevilling i 1952.
Tidlig i sin karrière var han dommerfullmektig i hjembyen Tønsberg fra 1939, før han forlot Norge for å studere ved Harvard like før okkupasjonen. Han ble knyttet til den norske utenrikstjenesten i 1941 og var først sekretær ved den norske legasjonen i Montréal 1941–42. Han var ansatt i London-regjeringen 1942–1945, først som attaché ved den norske ambassaden i London 1942–1943 and deretter som sekretær i handelspolitisk avdeling i Utenriksdepartementet 1943–1945, med enkelte avbrudd for militærtjeneste i Skottland. Han var legasjonssekretær og visekonsul i London 1945–48. Han var også norsk representant ved en rekke internasjonale økonomiske organer som i 1947 ble innlemmet i FNs økonomiske kommisjon for Europa. I 1948 var han legasjonssekretær i Bern og Wien.
Philander C. Knox
Utenriksminister og tilbake til senatet
Etter at William Howard Taft var blitt valgt til president, utnevnte han den 6. mars 1909 Knox til utenriksminister. Som medlem av Tafts regjering delte Knox utenriksdepartementet opp i avdelinger og innførte en praksis der også diplomatstillinger helt opp til ambassadørnivå skulle tildeles etter kvalifikasjoner i stedet for som belønning for politisk støtte. Han førte også en utenrikspolitikk som oppmuntret til og beskyttet amerikanske investeringer i utlandet, og fikk bilagt kontroversene rundt den brutale selslakten i Beringhavet med en traktat som ble undertegnet av USA, Storbritannia, Japan og Russland i 1911. Taft og Knox var begge sterke tilhengere av dollardiplomatiet, som for USAs del gikk ut på å se økonomien, politikken og militærmakten i en sammenheng, og deretter bruke de økonomiske virkemidlene fremfor militærmakten for å fremme landets interesser i utviklingsland.
Vilhelm Paus
Han var avdelingssjef i Norsk Hydro 1950–52 og ble salgsdirektør for cellulose i A/S Borregaard fra 1952. Han ble i 1969 administrerende direktør for Press Paper Ltd. i London, en bedrift som representerte norske og svenske papirprodusenter i Storbritannia. Han var styremedlem i bl.a. Norsk kompensasjonsselskap (fra 1954), Norsk Transithandel (fra 1954) og A/S Høvellast.
Han var sønn av kirurg og president i Norges Røde Kors Nikolai Nissen Paus og Sofie Amalie Brandt Ødegaard. Han var barnebarn til skolemannen B.C. Pauss og Anna Henriette Wegner og til oberst Vilhelm Christian Marius Ødegaard og Inga Hedvig Holst, og var bl.a. oldebarn av industriherren Benjamin Wegner og trelasthandler mm. Frederik J. Holst. Han var gift med Anne Collett (1918–2008), datter av brukseier Axel Collett og Lucie Trozelli Krefting. Hans bror, kirurgen Bernhard Paus, var gift med Annes søster Brita Collett. Vilhelm og Anne hadde fem barn, og har etterkommere med slektsnavn Paus, Wessel, von Pirquet, Sundt, Poetzsch, Hedberg og Haukeland.
Han var medlem av Norske Selskab fra 1954. Han var også frimurer og førte i likhet med sin far og bror et våpen med oksehode med stjerne i frimurer-utforming.
Philander C. Knox
Utenriksminister og tilbake til senatet
Philander Chase Knox døde den 12. oktober 1921 i Washington, DC. Han var da fortsatt Pennsylvanias representant i Senatet.
Alv Kragerud
Alv Kragerud (født 20. august 1932 i Høland, død 21. april 2010) er en norsk dr.philos. og dr.theol. og tidligere professor i religionsvitenskap ved Universitetet i Bergen.
Han tok artium 1950, ble cand. theol. ved Universitetet i Oslo 1954, dr.theol. ved Universitetet i Hamburg 1958, dr. philos. ved Universitetet i Oslo 1967. Han vekslet i flere år mellom forskning og prestetjeneste i Svenska Kyrkan. Han trakk seg tilbake fra professoratet ca 1980.
André Jensen
André Jarnvig Jensen (født 6. desember 1987) er en norsk rapper, produsent og tegneserietegner. Han vokste opp på Mysen i Østfold. I 2008 flyttet han til Oslo, hvor han i perioden 2009–2014 studerte ved Kunsthøgskolen i Oslo.
Design
Han har illustrert omslaget til det Oslo-baserte punkbandet Oslo Ess' album Uleste bøker og utgåtte sko (2011) og to ungdomsbøker av Lisbeth Iglum Rønhovde.
Krutt-Kim
Jensen har tegnet tegneserien Krutt-Kim, komplett og usensurert fra 2005 til 2011 som ble utgitt på Kontur forlag. Han laget også en spesialversjon av tegneserien, Kim Goes Kingsize, for nettstedet til det skandinaviske hiphop-magasinet Kingsize.no. I spesialversjonen møter Kim kjente skikkelser fra det skandinaviske hiphop-miljøet.
Musikk
I 2008 var Jensen med på å etablere selskapet Bonsaiety Records. Han er medlem av rap-gruppa Evig Poesi og fast deltager i rapbattle-ligaen SkeezTV Battles. Jensen bidro i 2018 som låtskriver til Mads Hansens «Sommerkroppen». Låten toppet VG-lista og vant Spellemannsprisen for «Årets låt». I september 2020 slapp Jensen sin første låt «Traktor» under navnet Hagle sammen med Olav Tokerud. De har rappet sammen side 2003, men først i 2020 som Hagle. De beskriver musikken sin som country-rap, og rapper blant annet om «bilær, bøgda, og blandevann». Låtene «Traktor» og «Født til å ragge» ble brukt i andre sesong av NRK-serien Rådebank.
Media
Våren og sommeren 2011 var Jensen fast gjest i radioprogrammet Martin Beyer Olsen Live på NRK P3, med spalten Smalltalk med André Jensen. I 2016 var Jensen med i NRK-programmet 99 % norsk, hvor han sammen med sin venninne Dominika dro til Polen for å lære mer om hennes polske bakgrunn.
Jeffrey Wall (advokat)
Jeffrey Bryan Wall (født 25. april 1976 i Roswell i Georgia) er en amerikansk advokat og tidligere embedsmann i Donald Trumps regjering. Han var fungerende regjeringsadvokat fra 2017 til 2021.
VM i sjakk for kvinner 1933
VM i sjakk for kvinner 1933 (verdensmesterskapet i sjakk for kvinner) ble arrangert i Folkestone i Storbritannia i 1933.
Tidsmaskinen (1973)
Tidsmaskinen (originaltittel: russisk: ван Васильевич меняет профессию, Ivan Vasiljevitsj menjaet profesijo) er en sovjetrussisk sci-fi musikal-komedie fra 1973 regissert av Leonid Gajdaj etter et teaterstykke fra Mikhail Bulgakov.
Timofejev bygger en tidsmaskin som fører ham, hans husvert og en frekk innbruddstyv tilbake til det 16. århundre. Der møter de tsar Ivan den grusomme, som til forveksling likner husverten. På grunn av likheten oppstår det en rekke forviklinger. Noen av hovedrollene ble spilt av Jurij Jakovlev og Leonid Kuravljov.
Handling
Historien begynner i Moskva i 1973, hvor ingeniør Aleksandr Sjurik Timofejev (spilt av Aleksandr Demjanenko) arbeider på en tidsmaskin i leiligheten sin. Ved et uhell sender han Ivan Vasilievitsj Bunsja (spilt av Jurij Jakovlev) som arbeider ved leilighetsbygningen han bor i tilbake i tid. Han sender også Zjorzj Miloslavskij (spilt av Leonid Kuravljov) en innbruddstyv, tilbake til Ivan IV av Russland sin tid.
Paret blir tvunget til å bruke forkledning. Bunsha kler seg ut som tsar Ivan IV og Miloslavskij som en hertug. Samtidig blir den virkelige Ivan IV (også spilt av Jurij Jakovlev) sendt av samme tidsmaskin inn i Sjuriks leilighet, han må forholde seg til livet i nåtiden, samtidig som Shurik forsøker å fikse tidsmaskinen slik at alle kan bringes tilbake til deres rette periode i historien.
Ernst Westerlund
Ernst Theodor Georgsson Westerlund (født 18. mars 1898, død 13. oktober 1961 i Helsingfors) var en finsk seiler som deltok i de olympiske leker 1948 i London og 1952 i Helsingfors.
Westerlund vant en olympisk sølvmedalje i seiling under OL 1952 i Helsingfors. Han var med på den finske båten «Raila» som kom på tredjeplass i 6-metersklassen bak «Llanoria» fra USA og den norske båten «Elisabeth X». Seilingene ble avviklet i perioden 20. til 23. juli. Mannskapet på «Raila» var Rolf Turkka, Paul Sjöberg, Adolf Konto, Ernst Westerlund og Ragnar Jansson
Vinteridrettssesongen 2006-07
Vinteridrettssesongen 2006–07 omhandler vinteridrett arrangert vinteren 2006–07, fra september 2006 til mai 2007.
Asiatiske vinterleker
De 6. asiatiske vinterleker skal arrangeres i Changchun, Kina, 28. januar–4. februar.
Det avholdes konkurranser i ishockey, curling, alle olympiske skøyteidretter og alle olympiske skiidretter utenom kombinert og hopp.
Sutherland
Sutherland (gælisk Cataibh) er et administrativt område for rådet Highland i Skottland, en valgkrets i nordlige Skottland og stattholderområde i Skottland.
Sutherlands etymologi
Sutherland er avledet fra det norrøne Súðrland (= Sørlandet). De norske innflytterne refererte til Hebridene som Súðreyjar (= Sørøyene) ved at begge lå sør for Norge og ikke minst Orknøyene, Shetlandsøyene (Hjaltlandsøyene) og Færøyene.
Det gæliske navnet Cataibh kan bli benyttet for hele landet, men ble tradisjonelt kun benyttet for det sørøstlige området, og Dùthaich MhicAoidh (= MacKays fylke) for nordvestlige området. Sistnevnte ble noen ganger referert til som fylket Reay på engelsk. Cataibh kan være avledet fra Cat People (= Kattefolket), slik det første elementet «Cat» er «Cait» i Caithness. Det skotsk gæliske navnet for Caithness er derimot Gaillaibh, hvilket betyr De fremmedes land, eller indirekte Nordmennenes land.
Taiseki-ji
Taiseki-ji store helligdom for essensiell undervisning (japansk: 大石寺 多宝富士大日蓮華山大石寺, Tahō Fuji Dainichirenge-zan Taiseki-ji) ofte bare kalt Taiseki-ji eller Taiseki-ji' hovedtempel (総本山, sōhonzan) er hovedtempelet til den japanske buddhistiske retningen Nichiren Shōshū. Tempelet befinner seg i de nederste skråningene av fjellet Fuji-san i Fujinomiya i prefekturet Shizuoka, Japan.
Tempelområdet ble donert av Nanjo Shichiro-Jiro Tokimitsu, og tempelet ble grunnlagt i 1290 av Nikkō Shōnin (1246–1333), en av disiplene til den japanske religiøse reformatoren Nichiren (1222–1282).
Sutherland
Dagens Sutherland
Sutherland var tidligere et fylke med lokalt styre inntil 1975. Fylket hadde sitt eget fylkesråd fra 1890 til 1975, og navnet var også brukt for et distrikt i Highlandsregionen (1975 til 1996), og valgkretsen Sutherland for Det britiske parlamentet (1708 til 1918). Sutherlands grenser er ikke identiske i alle de øvrige sammenhengene.
Fylket har fylket Caithness i nord og øst, og fylket Ross og Cromarty i sør.
I 1975 ble fylket delt mellom de nye administrative distriktene ved navn Sutherland og Caithness med et område rundt Stathnaver som ble en del av distriktet Caithness (som også inkluderte området for fylket Caithness). Imidlertid ble grensene mellom distriktene kort tid etter tegnet opp på nytt for å følge de tilsvarende som var mellom fylkene.
Distriktet tilhørte til et to-lagssystem av lokalt styre, med lokale styringsfunksjoner delt mellom distriktsrådet og Highlands regionale råd. I 1996 fikk regionen en felles autoritet og distriktet ble nedlagt, men det felles rådet for Highland fortsatte å bruke navnet for det administrative området.
Det administrative området består for nåværende av seks valgkretser som hver velger et kommunestyremedlem. En valgkrets for Tongue og Farr, inkludert landsbyen Reay, er derimot innenfor fylket Caithness. Nye grenser er planlagt for den neste runden med lokale valg i 2007.
Valgkretsen består av fylket unntatt den parlamentariske burghen Dornoch.
Sutherland (ved en hvilken som helst definisjon) er svært sparsommelig befolket. Dets eneste burgh er landsbyen Dornoch. Andre botsetninger inkluderer Lairg, Brora, Durness, Tongue, Golspie, Helmsdale, Lochinver og Kinlochbervie.
Valgkretsen
Sutherland-valgkretsen for Underhuset til Det britiske parlamentet representerte fylket fra 1708 til 1918. På samme tid var derimot fylkesbyen Dornoch representert som en komponent for valgkretsen av de nordlige burgher.
Valgkretsen for det skotske parlamentet ble opprettet i 1999, bestående av Caithness, Sutherland og Easter Ross, og har grenser som er noe ulike fra de tilsvarende som gjelder valgkretsen til Underhuset. I det skotske parlamentet er Sutherland også representert som en del av Høylandenes og Øyenes valgregion.
Husqvarna Garden
Husqvarna Garden er en innendørs ishockey- og håndballbane i Jönköping, Sverige.
McDowell County
McDowell County er navnet på to fylker i USA:
Per Magne Ueland
Han har cand.med. 1973 og dr.med. 1979 fra Universitetet i Bergen. Samme sted var han førsteamanuensis i farmakologi 1977-86 og professor fra 1987 til 2018. Fra 2018 til dd, har Ueland hovedsakelig vært engasjert med arbeid innenfor analyselaboratoriet, Bevital (www.bevital.no), som utvikler og markedsfører biomarkører som predikerer risiko for kronisk sykdom. Analyseresultatene har inngått i befolkningsstudier i inn- og utland.
Han har publisert rundt 700 vitenskapelige artikler. Disse omhandler ernæringsstatus,vitaminer og livsstil som risikofaktorer for utvikling av kronisk sykdom, slik som hjerte- og karsykdom, kreft, demens og benskjørhet.
Verdenscupen i kombinert 2006/07
Verdenscupen i kombinert 2006/07 ble innledet 25. november 2006 i Kuusamo i Finland og ble avsluttet 18. mars 2007 i Oslo. Verdenscupen arrangeres av Det internasjonale skiforbundet (FIS), som også arrangerer verdenscup og verdensmesterskap i blant annet langrenn, skihopping, snøbrett og alpine grener.
Paul Sjöberg
Paul Leonard Sjöberg (født 14. juli 1897 i Hangö, død 16. mars 1978 i Helsingfors) var en finsk seiler som deltok i de olympiske leker 1952 i Helsingfors.
Sjöberg vant en olympisk sølvmedalje i seiling under OL 1952 i Helsingfors. Han var med på den finske båten «Raila» som kom på tredjeplass i 6-metersklassen bak «Llanoria» fra USA og den norske båten «Elisabeth X». Seilingene ble avviklet i perioden 20. til 23. juli. Mannskapet på «Raila» var Rolf Turkka, Paul Sjöberg, Adolf Konto, Ernst Westerlund og Ragnar Jansson
Marinen
Marinen (tidligere Kysteskadren) er en avdeling i Sjøforsvaret, og er Norges sjømilitære kampkraft. Avdelingen består av marinefartøyer, i tillegg til avdelinger med kystjegere, mi­nedykkere, samt KNM Tordenskjold.
Marinen het tidligere Kysteskadren, men byttet navn i forbindelse med omstillingen i Sjøforsvaret 1. august 2016.
Oppdrag
Marinens primæroppgave er å stille maritime ressurser tilgjengelige for opera­tive myndigheter i fred, krise og krig. Marinen har også ansvaret for styrkeproduksjonen av operative enheter i Sjøforsvaret.
Historie
Marinen har sin historie tilbake til 12. april 1814, da prins Christian Frederik etablerte krigsflåten under ledelse av et såkalt «Søekrigs-Commissariat». Marinen besto i 1814 utelukkende av små, lett bestykkede kystgående fartøyer. Hovedstyrken var roflotiljens 49 kanonsjalupper og 51 kanonjoller. I tillegg fantes det syv orlogsbrigger, én skonnertbrigg, åtte kanonskonnerter og to kuttere. 1. april 1815 ble Marinen underlagt et eget marinedepartement med kommandør Thomas Fasting som Norges første marineminister. I 1885 ble Marinedepartementet slått sammen med Armédepartementet til Forsvarsdepartementet. Marinen ble etter hvert plassert sammen med Kystartilleriet i en ny organisasjon kalt Sjøforsvaret i det integrerte Forsvaret.
Jimmy Lawrence
Jimmy Lawrence (født 16. februar 1885 i Glasgow Skottland, død 21. november 1934) var en skotsk fotballspiller som er mest kjent for å ha spilt for Newcastle United i perioden 1904–1921. Han var målvakt.
Lawrence spilte 496 kamper for Newcastle, noe som fortsatt er klubbrekord. Han representerte også s landslag.
Juan de Palafox y Mendoza
Don Juan de Palafox y Mendoza (født 26. juni 1600, død 1. oktober 1659) var en spansk romersk-katolsk biskop. Han var visekonge av Ny-Spania i en kort periode fra den 10. juni til den 23. november 1642.
Episkopalgenealogi
Hans episkopalgenealogi var:
Silicon Valley (fjernsynsserie)
Silicon Valley er en amerikansk komiserie som har gått på HBO siden 2014. Handlingen dreier rundt seks unge menn som vil starte en teknologiselskap i Silicon Valley. Selskapet er kalt Pied Piper og har en unik kompresjonsalgoritme som de ønsker å utvikle. Serien er skapt av Mike Judge, John Altschuler og Dave Krinsky.
Siegen
Historie
Navnet Siegen kommer sannsynligvis fra det keltiske elvenavnet Sieg. Det er derimot uklart om det er sammenheng mellom dette navnet og den germanske stammen Sicambri, som levde her i før-kristen tid. De første skriftlige kildene om byen, da kalt Sigena, går tilbake til 1079. Hovednæringen til byen var i lange tider gruvedrift, noe man kan se med de mange gruvene innenfor bygrensene.
Diego López de Pacheco Cabrera y Bobadilla
Diego López de Pacheco Cabrera y Bobadilla, conde de Xiquena y duque de Escalona (født 16. august 1599, død 27. februar 1653) var visekonge av Ny-Spania fra den 28. august 1640 til den 10. juni 1642.
Siegen
Historie
I 1224 hørte Siegen til greven av Nassau, Heinrich den rike, og Engelbert II av Berg, erkebiskop av Köln, etter at sistnevnte overførte halvparten av eiendommen til førstnevnte. Oberes Schloss var allerede bygget på denne tiden. 19. oktober 1303 fikk Siegen byrettigheter. Byen var delt mellom de to overherrene frem til 1381 da Nassau tok over hele eierskapet.
På 1500-tallet ble det bygget bymurer rundt Siegen med seksten tårn og tre byporter, i tillegg til en flott borg. Byen ble flere ganger rammet av bybranner, blant annet i 1592 og 1695.
På 1700-tallet blomstret gruvedriften, sammen med jord- og skogbruk. Da prins Vilhelm I av Nederland nektet å bli med i Rhinforbundet, grunnlagt av Napoleon, ble han kastet fra tronen av den franske keiseren og Siegerland gikk til storhertugdømmet Berg. Etter Napoleons fall i 1815, fikk Vilhelm I tilbake sine tidligere tyske områder, men avstod disse til Preussen i bytte mot storhertugdømmet Luxembourg.
I 1923 ble Siegen tatt ut av landkreisen med samme navn og ble en kreisfri by. I 1975 mistet derimot Siegen denne statusen og ble en del av den nyopprettede landkreisen Siegen-Wittgenstein.
Under andre verdenskrig ble Siegen bombet flere ganger av de allierte på grunn av en viktig jernbanelinje som gikk gjennom byen.
Kanin Kotohito
Prins Kan'in Kotohito (閑院宮載仁親王, født 10. november 1865, død 21. mai 1945) var knyttet til den japanske keiserfamilien og offiser i de japanske styrkene fra 1931 til 1940.
Célia Perron
Célia Perron (født 18. april 1997 i Ploemeur) er en fransk friidrettsutøver som konkurrerer i mangekamp. Hun kom på andreplass i sjukamp under fransk mesterskap i mangekamp i 2020.
Idrettskarriere
Perron kom på femteplass i femkamp under det franske juniormesterskapet i friidrett innendørs i 2014. Samme år fikk hun bronse på 400 meter hekk under det franske U18-mesterskapet i friidrett. Hun fikk bronse i sjukamp under det franske juniormesterskapet i mangekamp i 2015, og i juli deltok hun i junior-EM i friidrett 2015, der hun kom på 20.-plass i sjukamp med 5083 poeng.
Hun kom på femteplass i femkamp under det franske juniormesterskapet i mangekamp innendørs i 2016, og hun fikk bronse på 400 meter hekk under det franske juniormesterskapet i friidrett innendørs. Under det franske mesterskapet i friidrett innendørs for senior kom hun på sjetteplass i femkamp. Utendørs i 2016 kom hun på fjerdeplass i det franske U20-mesterskapet i mangekamp, og hun kom på femteplass i 400 meter hekk under det franske U20-mesterskapet i friidrett.
I februar 2017 deltok hun i det franske U23-mesterskapet i mangekamp innendørs, og kom der på fjerdeplass i femkamp. To uker senere deltok hun i det franske mesterskapet i mangekamp innendørs, og kom på sjuendeplass. Hun fikk 5239 poeng under det franske mesterskapet i friidrett 2017, og endte på fjerdeplass.
Under det franske U23-mesterskapet i mangekamp innendørs i 2018 kom hun på fjerdeplass i famkamp. Hun vant høydehopp under det franske U23-mesterskapet i friidrett innendørs 2018, og hun kom på femteplass i femkamp under det franske mesterskapet i friidrett innendørs. I juni deltok hun i det franske U23-mesterskapet i mangekamp, der hun kom på sjetteplass. Hun satte personlig rekord med 5578 poeng i sjukamp under det franske mesterskapet i friidrett 2018, og kom der på femteplass.
Hun vant femkamp under det franske U23-mesterskapet i mangekamp innendørs i 2019. Hun deltok i fransk mesterskap i friidrett innendørs 2019, og kom der på tiendeplass i høydehopp og lengdehopp. Hun vant også sjukamp under det franske U23-mesterskapet i mangekamp utendørs i 2019, der hun fikk 5692 poeng, men denne poengsummen teller ikke som personlig rekord fordi hun hadde for mye medvind på 200 meter og 100 meter hekk. Hun deltok i U23-EM i friidrett 2019, og kom der på 17.-plass i sjukamp.
Den 24. januar 2021 satte hun personlig rekord i femkamp innendørs, med 4367 poeng, da hun kom på fjerdeplass i et nasjonalt stevne i Aubiére.
General von Kroghs gate
General von Kroghs gate er en gate på Lademoen i Trondheim. Den har i dag ingen boliger, men går fra veien Reina, sørover på østsiden av det som i dag er AS Smedgården i Strandveien 41. Gata ligger cirka 8 meter over havet.
Gata lå i et område som tidligere het Reina, nå Svartlamon. Den gikk tidligere nordover fra Sodemanns gate. Den er oppkalt etter General Georg Frederik von Krogh (1732–1818), som i 1788 ble kommandant i Trondheim.
Armenia under Europalekene 2015
Armenia under Europalekene 2015 bestod av en tropp på 25 utøvere.
Flommen i Storbritannia og Irland 2009
Flommen i Storbritannia og Irland var et uvær i Storbritannia og Irland i midten av november 2009.
Kraftig regn og orkanbyger forårsaket ødeleggelser og flom sør for Storbritannia 13.-14. november. Uværet beveget seg først søvover og deretter nordover. 19.–20. november ble mange tettsteder i Cumbria og Dumfries and Galloway rammet. Tre bruer kollapset, hvorav en politimann døde på den ene.
Flommen i Irland ble betegnet som den «verste i historien», og byen Bandon ble betegnet som en miniatyr av Venezia. En universitsby ble sterkt skadet og undervisningen ble avlyst i mer enn en uke. 40 prosent av Cork var uten vann etter at et vannrenseanlegg ble oversvømt.
På Seathwaite Farm i Borrowdale falt det 314,4 mm nedbør i løpet av 24 timer.
Stjørdal St. Johannes Broderforening
Stjørdal St. Johannes Broderforening er en broderforening i Den Norske Frimurerorden. Broderforeningen ble grunnlagt i Stjørdal den 20. oktober 1999, og er underlagt St. Johanneslogen Nordlyset.
Heartland FC
Heartland FC er en fotballklubb fra Owerri i Nigeria. Klubben spiller sine hjemmekamper på Dan Anyiam Stadium, og ble stiftet i 1976 som Spartans FC. De skiftet i 1985 navn til Iwuanyanwu Nationale, før de i 2006 fikk sitt nåværende navn. Heartland FC og lokalrivalene Enugu Rangers er de to eneste lagene som aldri har rykket ned fra Nigerias Premier League. Vålerengaspilleren Ahmed Suleiman har spilt for klubben.
Liechtenstein under Vinter-OL 1988
Liechtenstein under Vinter-OL 1988. Tretten sportsutøvere, elleve menn og to kvinner fra Liechtenstein deltok i tre sporter, aking, alpint og langrenn under Vinter-OL 1988 i Calgary i Canada. Liechtenstein kom på delt sekstendeplass med en bronsemedalje. Alpinisten Andreas Wenzel var Liechtensteins flaggbærer under åpningsseremonien.
Warwick
Det har vært menneskelig aktivitet ved Warwick så langt tilbake som i neolittisk tid, og det har vært fast bosetning siden minst 500-tallet. Det var en angelsaksisk burh på 800-tallet; festningen Warwick Castle ble opprettet i 1068 som en del av normannernes erobring av England. Warwick School er en privatskole for gutter som hevder å være den tredje eldste skolen i England som er i drift. Grunnleggelsesåret er ukjent, men 914 blir nevnt som en mulighet. Det som er sikkert er at det allerede var en skole der før normannernes invasjon i 1066. Den lå da på et annet sted; den nåværende skolebygningen er fra 1879. Jarledømmet Warwick ble opprettet i 1088 og jarlene kontrollerte byen i middelalderen og bygde bymurer. Av disse befestningsverkene finnes Eastgate og Westgate fortsatt. Festningen ble fra dens første opprettelse videreutviklet til festning av stein, og ble deretter et slott i tidlig moderne tid. Den er i dag en populært sted for turister.
Den store brannen i Warwick i 1694 ødela det meste av middelalderbyen og som resultat av ødeleggelsene er de fleste bygninger fra 1700-tallet og framover. Selv om Warwick ikke ble industrialisert på 1800-tallet, har den hatt vekst siden 1801 da befolkningen utgjorde 5 592 innbyggere.
Byen er også kjent for Warwick Racecourse, en veddeløpsbane som ligger rett utenfor vestporten.
Romerike St. Johannes Broderforening
Romerike St. Johannes Broderforening er en broderforening i Den Norske Frimurerorden. Broderforeningen ble grunnlagt i Kragerø den 14. januar 1983, og er underlagt St. Johanneslogen St. Olaus til de tre Roser.
French Open 1999
French Open 1999 ble spilt på Roland Garros-stadion i Paris i perioden 24. mai til 6. juni. French Open er en Grand Slam-turnering i tennis på grus. Andre Agassi beseiret Andrei Medvedev i singlefinalen for herrer og Steffi Graf vant over Martina Hingis i damefinalen.
Warwick
Historie
På grunn av festningsverkene ble Warwick raskt et viktig administrativt senter for Mercia. I det 11. århundre ble England delt inn i administrative områder, shires, og det området som ble styrt fra Warwick fikk navnet Warwickshire. Da Domesday Book ble skrevet ned i 1086 var byen betegnet som en royal borough.
Senere i middelalderen ble Warwick kontrollert av jarlen av Warwick, og fikk en bymur. Av denne er det bare vest- og østporten som er bevart. På tross av at stedet var et administrasjonssenter og hadde bymur var det først i 1545 at Warwick fikk bystatus.
Under den engelske borgerkrigen kontrollerte parlamentarianerne byen. Sir Edward Payto ledet garnisonen der under en to uker lang beleiring, og klarte å beholde kontroll over byen. Senere oversikter viser at det fra 1644 til 1646 var en garnison på omkring 350 mann der, under oberst Purefoy og major John Bridges.
I 1694 ble store deler av byen ødelagt av brann, og det er på grunn av dette at man finner et stort antall bygninger fra siste del av det 17. og første del av det 18. århundre. Brannen ødela også det meste av den store sognekirken St. Mary, men både koret og Beauchamp-kapellet overlevde. Sistnevnte har navn etter Richard de Beauchamp, 13. jarl av Warwick, som er gravlagt der.
Kommunikasjon
Warwick ligger nær M40 og hovedveien A46. Byen har også gode jernbaneforbindelser, med direkte linjer til London, Birmingham og Stratford-upon-Avon med Chiltern Railways og Central Trains fra Warwick stasjon og Warwick Parkway stasjon.
Grand Union-kanalen renner gjennom byen.
Kultur
J.R.R. Tolkien ser ut til å ha blitt påvirket av Warwick og dens rolle innen kongedømmet Mercia. Han kjente byen godt, og giftet seg der. Lynn Forest-Hill presenterte i Times Literary Supplement overbevisende argumenter for at to viktige steder hans bøker var basert på Warwick: Edoras på den eldre, angelsaksiske byen og Minas Tirith på den normanniske byen med slottet. Det er også aspekter i handlingsgangen i Ringenes herre som har paralleller i romansen Guy of Warwick.
Det historiske sentrum i byen har vært bakgrunn i en rekke TV-serier, som Dangerfield, Pride and Prejudice, Tom Jones (TV-serie) og Moll Flanders''.
Vennskapsbyer
Warwick har følgende vennskapsbyer:
Det er også etablert vennskapsbånd med distriktet Bo i Sierra Leone.
Inglourious Basterds
Handlingen er tidvis svært brutal og samtidig en lek med klisjeer med referanser til andre underholdningsfilmer innen sjangeren. Filmen begynner med at en jødisk familie blir drept av SS-soldater. En av døtrene i familien klarer å unnslippe og vi treffer henne igjen senere i filmen som eier av en liten kino i Paris. Brad Pitt spiller den amerikanske offiseren Aldo Raine som tar med seg en liten gruppe jødiske soldater til Frankrike for å drepe nazister; han forventer hundre nazi scalps («skalperte nazihoder») fra hver soldat. Dette koker til slutt ned til to attentatforsøk på Hitler og andre nazitopper i kinoen i Paris.
Christoph Waltz, som spiller den språkmektige og hensynsløse «jødejegeren» Hans Landa, mottok pris som «beste mannlige skuespiller» under Filmfestivalen i Cannes våren 2009. Han vant også en Golden Globe og Oscar i 2010 i kategorien beste prestasjon av en skuespiller i en birolle.
Valdres St. Johannes Broderforening
Valdres St. Johannes Broderforening er en broderforening i Den Norske Frimurerorden. Broderforeningen ble grunnlagt den 19. september 1997, og er underlagt St. Johanneslogen Den hvite Svane.
Inglourious Basterds
Handling
Shosanna Dreyfus bosetter seg i Paris etter at familien hennes ble myrdet, og driver en kino under det fiktive navnet Emmanuelle Mimieux. Hun møter Fredrick Zoller, en tysk snikskytter kjent for å ha drept minst 250 allierte soldater. Zoller skal være den største stjernen i en ny nazistisk propagandafilm, kalt «Stolz der Nation» (nasjonens stolthet) og han blir snart forelsket i Shosanna. Zoller overbeviser derfor Joseph Goebbels om å arrangere premieren på filmen deres ved hennes kino. Hans Landa blir ansatt for å sørge for sikkerheten under film-premieren, og forhører Shosanna. Men Shosanna planlegger, sammen med kjæresten sin Marcel, om å sette hele kinoen i brann under premieren. De håper å drepe alle nazist-partiets ledere, som kommer til å være til stede under premieren. I mellomtiden blir den britiske løytnanten Archie Hicox rekruttert til å lede et britisk angrep mot premieren, sammen med Basterds.